CELEX: 62021TN0160
Language: el
Date: 2021-03-25 00:00:00
Title: Υπόθεση T-160/21: Προσφυγή της 25ης Μαρτίου 2021 — Laboratorios Ern κατά EUIPO — Malpricht (APIRETAL)

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/31
            
         
      Προσφυγή της 25ης Μαρτίου 2021 — Laboratorios Ern κατά EUIPO — Malpricht (APIRETAL)
      (Υπόθεση T-160/21)
      (2021/C 206/39)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Laboratorios Ern, SA (Βαρκελώνη, Ισπανία) (εκπρόσωπος: T. González Martínez, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Ingrid Malpricht (Ludwigshafen, Γερμανία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Λεκτικό σήμα της Ευρωπαϊκής Ένωσης APIRETAL — Υπ’ αριθ. 4 814 158 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 20ής Ιανουαρίου 2021 στην υπόθεση R 1004/2020-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κάνει δεκτή την παρούσα προσφυγή·
               
            
                  —
               
               
                  να ανακαλέσει την απόφαση του καθού της 20ής Μαρτίου 2020·
               
            
                  —
               
               
                  να ακυρώσει την προσβαλλόμενη απόφαση της 20ής Ιανουαρίου 2021·
               
            
                  —
               
               
                  να ανακαλέσει την ακύρωση λόγω μη χρήσεως του υπ’ αριθ. 4 814 158 σήματος της Ευρωπαϊκής Ένωσης «APERITAL» σε σχέση με τα επίμαχα αγαθά της κλάσεως 5, διατηρώντας ταυτόχρονα την καταχώριση των εν λόγω αγαθών (όπως και ως τα «φαρμακευτικά σκευάσματα»)·
               
            
                  —
               
               
                  να καταδικάσει στα δικαστικά έξοδα το EUIPO και την αντίδικο ενώπιον του τμήματος προσφυγών, σε περίπτωση που αυτή παρέμβει.
               
            
         Προβαλλόμενοι λόγοι
      
      
                  —
               
               
                  Εσφαλμένη ερμηνεία του άρθρου 58, παράγραφος 1, στοιχείο α', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου κατά την εξέταση της έννοιας της ουσιαστικής χρήσεως του επίμαχου σήματος για οιοδήποτε από τα επίμαχα αγαθά·
               
            
                  —
               
               
                  Εσφαλμένη ερμηνεία του άρθρου 58, παράγραφος 1, στοιχείο α', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου κατά την εκτίμηση της έννοιας της εύλογης αιτία για τη μη χρήση του σήματος.